Учен
Учен е специалист, експерт в дадена научна област с принос в нея. Учените са интелектуалци, високо образовани и се занимават с научна – преподавателска (във висшето образование) и/или изследователска дейност.

В древността не може да се говори за учени в съвременния смисъл на думата, тогава съществуват само философи. Науката се отделя по-късно от философията. Едва през 19 век е създадено съвременното значение на думата от теолога, историка, философа Уилям Хюъл през 1833 г.

В България учените обикновено преподават във висши учебни заведения и извършват научни изследвания, след което публикуват резултатите от тези изследвания в научни издания. Те получават такъв статут след спечелване на съответен конкурс и придобиване на научно звание или научна степен. Дори да не упражняват изследователската си дейност в научни организации или висши учебни заведения, те може да са членове на Съюза на учените в България, тъй като отговарят на критериите на този съюз. До 1989 г. в България е официално възприето понятието научен работник.

Източници 

Професии в науката